Ångermanland
Store norske leksikon,Geografi,Verdens geografi,Europa,Sveriges geografi
Ångermanland, landskap i Sverige, i midtre Norrland mellom Bottenhavet i sørøst, Västerbotten i nordøst, Lappland i nord, Jämtland i vest og Medelpad i sørvest; 19 800 km2 med 131 499 innbyggere (2018).
Ångermanland hører i det vesentlige til Västernorrlands län, og er et skogrikt høyland gjennomskåret av flere elver; den største er Ångermanälven, hvis nedre dalføre er den vakre Ådalen. Utenom byene Härnösand, Kramfors, Sollefteå og Örnsköldsvik er landskapet tynt bosatt. Ångermanland har den høyeste marine grense som er målt noe sted i verden, 286 meter på Skuleberget sør for Örnsköldsvik. Kyststrekningen mellom Härnösand og Örnsköldsvik kalles Höga kusten. Området tiltrekker seg et økende antall friluftsturister. Les mer i Store norske leksikon Sveriges kyst Eksterne lenker Höga kusten – offisiell besøksguide